|  |  |
| --- | --- |
| Numri i lëndës: | 2019:118446 |
| Datë: | 28.06.2019 |
| Numri i dokumentit: | 00383538 |

**P.nr.113/19**

**NË EMËR TË POPULLIT**

**GJYKATA THEMELORE NE PEJE–DEGA ISTOG–DEPARTAMENTI I PËRGJITHSHËM PENAL,** sipas Gjyqtarit të vetëm gjykues Arben Mustafaj me pjesëmarrjen e sekretares juridike Hale Ahmetaj, në lëndën penale kundër të pandehurit RR H nga fsh. LL i Th K. Istog, i akuzuar për vepër penale “Mbajtja ne pronësi, kontroll ose posedim te paautorizuar te armëve” nga neni 366 par.1 të KPRK-së, duke vendosur sipas aktakuzës së Prokurorisë Themelore ne Peje – Departamenti i Përgjithshëm PP/II Nr.1204/2019 të datës 30.05.2019, në seancën publike të shqyrtimit fillestar të mbajtur me **25.06.2019** në praninë e Prokurorit të Shtetit Arben Hoti, të pandehurit RR H, Gjykata të njëjtën ditë mori dhe publikisht shpalli, ndërsa me dt. 28.06.2019e përpilojë këtë:

# A K T GJ Y K I M

I pandehuri **RR H,** i lindur me 09.01.1978 ne fsh. B K. Klines, tani me banim ne fsh. LL i Th K. Istogut, i biri i R dhe nenës Z e gjinisë A, i martuar, babai i 4 fëmijëve, ka të kryer shkollën fillore, punëtor krahu, i gjendjes se dobët ekonomike, i identifikuar ne bazë të letërnjoftimit me nr. ..., i nacionalitetit Egjiptian, Shtetas i Republikës se Kosovës, ia pa dënuar me parë nga Gjykata, gjendet ne liri.

**ËSHTË FAJTOR**

**Për shkak se:**

Me datë, 17.04.2019 rreth orës 14,10 min, ne fshatin LL i TH K Istog, posedon armë ne kundërshtim me nenin 5 te Ligjit 05/L-022, për armët, ne atë mënyre qe me rastin e bastisjes nga ana e policisë ne shtëpinë e te pandehurit te njëjtit i është gjetur një pushkë gjuetie me nr. Serik : 170077 si dhe 16 fishek ne keliber 12Ga , te cilat me pastaj i janë konfiskuar.

* me çka ka kryer veprën penale “Mbajtja ne pronësi kontroll ose posedim te paautorizuar te armëve” nga neni 366 par.1, të KPRK -së.

Andaj Gjykata, duke vendosur në kuptim të nenit 3,7,8,9,10,17,21,41,42,43,46,62,69,73,74, si dhe nenit 366 par. 1 të KPRK-së, dhe nenit 359, 360, 361, 365, 450, te KPPRK-së, të pandehurit i shqipton.

**DËNIM ME GJOBË**

**Ashtu që:**

**1.**Të pandehurit **RR H**, Gjykata i përcakton dënimin me gjobë në shumën prej **300 (treqindë)euro** të cilin dënim i pandehuri duhet ta paguaj në afatin prej 15 ditësh pas plotfuqishmërisë se këtij aktgjykimi.

**2**.Nëse i pandehuri nuk dëshiron apo nuk mund ta paguaj gjobën e shqiptuar sipas afatit të dhënë, e njëjta gjobë do të zëvendësohet në dënim me burg, konform nenit 46 par.3 të KPRK-së, ku një ditë burgim do ti llogaritet në 20 uro të gjobës.

**3.**I pandehuri obligohet që në emër të paushallit gjyqësor të paguaj shumën prej **20 (njëzetë) euro**, si dhe në emër të taksës për kompensimin e viktimave të krimitshumën prej **30 (tridhjetë) euro** në afat prej 15 ditësh nga dita e plotfuqishmërisë se këtij aktgjykimi.

**DËNIM PLOTËSUES:**

**4.**  Konform nenit 62 par.2 pika 2.7 dhe nenit 69 të KPRK-së, të pandehurit i shqiptohet dënimi plotësues marrja e sendit të cilit i konfiskohet: një pushkë gjuetie me nr. Serik : 170077 si dhe 16 fishek ne kalibër 12 Ga.

**A r s y e t i m**

Prokuroria Themelore ne Peje – Departamenti i përgjithshëm, pranë kesaj Gjykate ka ngrit aktakuzën PP/II nr. 1204/2019 të datës 30.05.2019, ndaj te pandehurit RR H nga fshati f.sh.LL i th K. Istogut, duke e akuzuar për vepër penale” Mbajtja ne pronësi, kontroll ose posedim te paautorizuar te armëve” nga neni 366 par.1 te KPRK-së.

Gjykata mbajti shqyrtimin fillestar me date 25.06.2019 ne praninë e Prokurorit të Shtetit Arben Hoti, të pandehurit RR H, ndërsa gjykata duke vepruar konform nenit 245 par 1 të KPPRK-së, nuk i ka ftuar palët tjera në seancën fillestare.

Para leximit të aktakuzës prokurori i shtetit bëri përmasimin e dispozitivit të aktakuzës.

Pas leximit të aktakuzës se permisuar nga ana e prokurorit, i pandehuri deklaron: se e pranoj fajësinë për veprën penale për te cilën akuzohem, me vjen keq për ketë rast, është hera parë qe kam renë ndesh me ligjin, nuk kam pasur te holla qe te vazhdoj lejen për ketë armë, pasi qe e njëjta ka qene me leje por i ka skaduar

Lidhur me pranimin e fajësisë, Prokurori i Shtetit deklaroj: pajtohem me pranimin e fajësisë, i cili pranim është i vullnetshëm, ka mbështetje ne provat qe gjenden ne shkresat e lendes, dhe është bere komfor dispozitave ligjore, i propozoj gjykatës qe me rastin e marrjes se vendimit mbi dënim, pranimin e fajësisë nga ana e te pandehurit ta merr si rrethanë lehtësuese, ndërsa gjykatës i propozoj qe te merr parasysh edhe propozimin për dënim plotësues- konfiskimin e sendit.

Pas deklarimit te pandehurit se e pranon fajësinë, mendimit të prokurorit se pajtohet me pranimin e fajësisë nga ana e të pandehurit. Gjykata konstatoj se i pandehuri pranon fajësinë ne mënyre vullnetare, pa asnjë presion. I pandehuri është i vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPRK-se janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e te pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPRK-së, si dhe faktin se janë plotësuar kushte nga neni 248 par.1 të KPPRK-së, atëherë në këtë çështje penale nuk është zbatuar procedura e provave, por gjykata ka vazhduar me shqiptimin e denimit konform nenit 248 par 4 te KPPRK-se.

Me faktet e ofruara si dhe pranimin e fajësisë nga ana e të pandehurit është vërtetuar se i pandehuri, me datë, 17.04.2019 rreth orës 14,10 min, ne fshatin LL i Th K Istog, posedon armë ne kundërshtim me nenin 5 te Ligjit 05/L-022, për armët, ne atë mënyre qe me rastin e bastisjes nga ana e policisë ne shtëpinë e te pandehurit te njëjtit i është gjetur një pushkë gjuetie me nr. Serik : 170077 si dhe 16 fishek ne keliber 12Ga , te cilat me pastaj i janë konfiskuar.

Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurit RR H qëndrojnë të gjitha elementet e veprës penale ” Mbajtja ne pronësi ,kontroll ose posedim te paautorizuar te armëve” nga neni 366 par.1 te KPRK-së.

Sa i përket fajësisë gjykata ka gjetur se te i pandehuri ka ekzistuar pakujdesia që veprën penale ta kryen në mënyrë të përshkruar si në dispozitiv të aktgjykimit pasi që i pandehuri ka qenë i pakujdesshëm për veprën e kryer dhe nuk e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës, për vepërn penale të kryer.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 73 dhe 74 te KPRK-se.

Kështu si rrethana lehtësuese për te pandehuringjykata gjetise i pandehuri ka treguar sjellje korrekte gjate shqyrtimit fillestar e për me tepër ka pranuar fajësinë dhe ka shpreh keqardhje për veprën qe e ka kryer, është hera e parë qe ka rënë në kundërshtim me ligjin, dhe jeton në kushte të dobëta ekonomiko sociale ku të ardhurat për familjen e tij 10 anëtarëshe i siguron vetëm nga puna e krahut, të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Rrethanë rënduese Gjykata gjeti rrezikshmërinë që paraqet kjo vepër penale dhe dënueshmërin e saj, ku parashihet dënim me gjobë deri në 7.500 euro ose me burgim deri në 5 (pesë) vjet.

Gjykata ka ardhur në përfundim se dënimi i shqiptuar ndaj të pandehurit është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 41 të KPRK-së.

Gjykata konform nenit 62 par. 1, par. 2 nënpar. 2.7 dhe nenit 69 të KPRK-së të akuzuarit i ka shqiptuar dënimin plotësues të përshkuar si në dispozitiv të këtij aktgjykimi.

Duke u bazuar në nenin 450 par. 1 dhe 2 të KPPRK-së, gjykata ka përcaktuar paushallin gjyqësorë si në dispozitiv të aktgjykimi.

Vendimi për kompensimin e viktimave të krimit është marrë, konform nenit 39 par. 3 nënpar. 3.1 të Ligjit nr. 05/L-036 për Kompensimin e Viktimave të Krimit.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA ISTOG**

**DEPARTAMENTI I PËRGJITHSHËM**

**P.nr.113/19 me datë.25.06.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejte te parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.